b'\n_START_ARTICLE_\nHautaustoimisto\n_START_PARAGRAPH_\nHautaustoimisto on yritys, jolta voi tilata hautajaisiin liittyvi\xc3\xa4 palveluita. Hautaustoimistoista saatavat palvelut vaihtelevat hautaustoimistokohtaisesti. Yleens\xc3\xa4 hautaustoimistot toimittavat ruumisarkut ja uurnat, hoitavat vainajan pukemisen ja arkkuun laittamisen sek\xc3\xa4 vainajan kuljetuksen sairaalan tai muun hoitolaitoksen kylmi\xc3\xb6st\xc3\xa4 siunauskappeliin, krematorioon ja hautausmaalle. T\xc3\xa4m\xc3\xa4n lis\xc3\xa4ksi hautaustoimistoilta voi tilata hautajaiskukat, kantajat, hautakivet ja kaiverrukset, kuolinilmoitukset, valokuvauksen, k\xc3\xa4siohjelmat ja kutsukortit, pitopalvelun muistotilaisuuteen sek\xc3\xa4 musiikkiesityksi\xc3\xa4. Monesti hautaustoimistot hoitavat my\xc3\xb6s asioinnin viranomaisten kuten seurakuntien hautatoimen ja sairaaloiden kanssa.'